EkBass/fiwiki-20250220-pages-articles huggingface dataset:
Seung-Hui Cho

Seung-Hui Cho, tunnettu myös nimellä Cho Seung-Hui (korealainen järjestys) ja Seung Cho () (18. tammikuuta 1984 Soul, Etelä-Korea - 16\. huhtikuuta 2007 Blacksburg, Virginia, Yhdysvallat) oli korealaisopiskelija, joka tappoi 16. huhtikuuta 2007 32 opiskelijaa ja lopulta itsensä "Source: Gunman angry at 'rich kids'". CNN, 18.4.2007. (luettu 26.4.2007) Virginia Techin verilöylyssä Virginia Polytechnic Institute and State Universityssä. Cho oli muuttanut vuonna 1992 kahdeksanvuotiaana Yhdysvaltoihin perheensä kanssa. He asettuivat Centrevilleen. Cho opiskeli englantia Virginia Techissa, mutta kertoi muun muassa huonetoverilleen opiskelevansa kauppatieteitä."Campus buzz: 'I bet it was Cho". Philadelphia Daily News, 18.4.2007. (luettu 24.4.2007) Ampumavälikohtaus on pahin oppilaitoksessa tapahtunut ampumalla tehty joukkosurma Yhdysvaltain historiassa. Cholla oli aseistuksenaan kaksi pistoolia ja runsaasti ammuksia. Cho oli eteläkorealainen, jolla oli pysyvä oleskelulupa Yhdysvalloissa. http://abcnews.go.com/US/story?id=3048108&page;=2 ABC News: Killer's Note: 'You Caused Me to Do This' Cho jätti huoneeseensa pitkän jäähyväisviestin, jossa hän haukkui kampuksen opiskelijoita "rikkaiksi pennuiksi", "petkuttajiksi" ja "irstailijoiksi". Opiskelijatoverit ja opettajat ovat kuvailleet Chota hiljaiseksi ja omissa oloissaan viihtyneeksi. Chon on kerrottu myös kirjoittaneen "karmivia ja groteskeja" tuotoksia."USA:n verilöyly järkyttää Etelä-Koreaa", MTV3, 18.4.2007 Eräät amerikkalaiset psykiatrian asiantuntijat ovat vahvasti epäilleet Chon olleen teot tehdessään vakavasti psyykkisesti sairas (psykoottinen, paranoidi ja grandioosi).American Psychological Association, ei julkinen keskustelu APA:n sähköpostilistalla 2007 Lukioaikaisten koulutovereiden mukaan Cho oli koulukiusattu. Westfieldissä lukiota käynyt Cho oli ujon oloinen ja hiljainen. Häntä pilkattiin hänen puhetavastaan. Cho kuitenkin kärsi valikoivasta puhumattomuudesta."Lukiotoveri: Cho oli koulukiusattu", Ilta-Sanomat, 20.4.2007 == Nimi == Tiedotusvälineet käyttivät aluksi nimeä hänen kansalaisuutensa perusteella korealaisittain Cho Seung-hui, jossa sukunimi tulee ensin. Länsimainen versio, jota hän itse käytti ja mikä oli myös hänen opintorekisterissään ja ajokortissaan on Seung-Hui Cho.M. Tsai: "Cho Seung-Hui or Seung-Hui Cho?". Slate.com, 19.4.2007. (luettu 24.4.2007) Hänen perheensä on vahvistanut myös jälkimmäisen oikeaksi.A. G. Breed, A. Beard: "Va. gunman's family feels hopeless, lost". ABC News, 20.4.2007. (luettu 26.1.2008) Seung Cho -nimeä hän käytti kirjoittamiensa näytelmien Richard McBeef ja Mr. Brownstone yhteydessä. == Lähteet == == Aiheesta muualla == * Yleisradion uutiset tapahtumista * MTV3:n uutiset tapahtumista * BBC:n profiili tappajasta * Cho seung-hui Photos Luokka:Eteläkorealaiset joukkomurhaajat Luokka:Itsemurhan tehneet Luokka:Vuonna 1984 syntyneet Luokka:Vuonna 2007 kuolleet nl:Schietpartij op Virginia Tech#Dader
James Ewing

James Ewing (25. joulukuuta 1866 – 16. toukokuuta 1943) oli yhdysvaltalainen onkologi ja patologi, jonka mukaan on nimetty Ewingin sarkooma. Ewing syntyi Pittsburghissa, opiskeli Columbian yliopistossa ja toimi patologian professorina Cornellin yliopistossa. Hänestä kehittyi huomattava onkologi, ja hän oli mukana perustamassa American Association for Cancer Research -syöpäjärjestöä. James Ewing kuvasi 1920-luvulla itsensä mukaan nimetyn luusyövän. Hän meni vuonna 1900 naimisiin Catherine Halstedin kanssa. Parilla oli vuonna 1902 syntynyt poika, mutta avioliitto päättyi vaimon kuolemaan 1903. Ewing julkaisi teoksen Neoplastic Diseases vuonna 1919. Hän menehtyi virtsarakon syöpään New Yorkissa 1943. == Katso myös == * William Coley == Lähteet == Luokka:Yhdysvaltalaiset lääkärit Luokka:Patologit Luokka:Onkologit Luokka:Vuonna 1866 syntyneet Luokka:Vuonna 1943 kuolleet
Götan kanava

Götan kanava () on kanava Ruotsissa. Pohjanmeren Itämereen yhdistävä 390 kilometriä pitkä vesiväylä kulkee Ruotsin poikki.https://historianet.fi/tekniikka/gotan-kanava-valmistui-liian-myohaan Reitti nousee Pohjanmerestä Götajokea Vänerniin, josta se kulkee kanavassa läpi Vätterniin ja edelleen Itämereen. Varsinainen kanava on 190,5 kilometriä pitkä. Kanavaa rakennettiin yli 20 vuotta ja se valmistui vuonna 1832. Sen suunnittelusta vastasi ruotsalainen valtiomies Baltzar von Platen ja rakentamista johti skotlantilainen insinööri Thomas Telford. Kanavan sulut mahdollistavat enimmillään 32 metriä pitkien, 7 metriä leveiden ja syväykseltään 2,8 metristen alusten liikennöinnin. Götajoen osuus on osittain valtamerilaivoille sopimaton. == Historia == Ensimmäisten suunnitelmien kanavasta kerrotaan lähteneen vuonna 1516 Linköpingin piispan Hans Braskin kirjoituksista. Kesti kuitenkin vuosisatoja, ennen kuin saksalaissyntyinen, Ruotsin laivaston upseeri, Baltzar von Platen ryhtyi toteuttamaan suunnitelmia käytännössä. Hän sai projektille taloudellisen ja poliittisen tuen. Suurimman tukijan hän sai juuri vihitystä kuninkaasta Kaarle XIII:sta, jonka mukaan kanava olisi erinomainen osoitus modernista Ruotsista.Litellus Russell Muirhead, Sweden, p. 105. Rand McNally, 1952. Projekti aloitettiin virallisesti 11. huhtikuuta 1810. Sen budjetti oli 24 miljoonaa riikintaaleria.R Nisbet Bain, Scandinavia: A Political History of Denmark, Norway and Sweden from 1513 to 1900, p. 432. University Press, Cambridge, 1905 Kanavan rakentaminen oli kyseisen ajan yksi suurimmista yksittäisistä rakennusprojekteista. Sen toteuttamiseen kului 22 vuotta ja 58 000 työläistä osallistui sen rakentamiseen. Skotlantilainen Thomas Telford kehitti yksityiskohtaisen suunnitelman kanavan suluista. Hän matkusti Ruotsiin 1810 ohjaamaan rakennusprojektia. Götan kanava avattiin virallisesti 26. syyskuuta 1832. Von Platen menehtyi kaksi vuotta aikaisemmin, eikä koskaan nähnyt valmista kanavaa. Kanavasta ei koskaan tullut kaupallista menestystä, sillä Ruotsin rautatiejärjestelmä oli kehittynyt valtavasti, eikä sitä tarvinnut kanavan tapaan sulkea talven ajaksi.Neil Kent, The Soul of the North: A Social, Architectural and Cultural History of the Nordic Countries, 1700-1940, p. 172. Reaktion Books, 2000. ISBN 1-86189-067-2 == Nykyaika == Ruotsalaiset valitsivat kanavan Ruotsin "seitsemästä ihmeestä" suurimmaksi Aftonbladet- lehden äänestyksessä 2007. Osia kanavasta käytetään edelleen rahdin kuljetukseen, mutta pääasiallinen käyttötarkoitus on huvialusliikenteessä. == Lähteet == * === Viitteet === == Aiheesta muualla == Luokka:Ruotsin kanavat Luokka:Götajoen vesistö Luokka:Motalanvirran vesistö Luokka:Itä-Götanmaan lääni Luokka:Länsi-Götanmaan lääni Luokka:Vänern
Kusessa

Kusessa on suomalaisen rock-muusikon Veltto Virtasen vuonna 1976 julkaistu debyyttialbumi sooloartistina. Levyn koko nimi on Kusessa eli tarinoita kehityskaudelta koirasta kissaan, ja se julkaistiin "Veltto V." -nimellä. Albumista julkaistiin re-masteroitu CD-painos vuonna 2007. == Kappaleet == ;A-puoli # Vaeltaja # Veltto ratsastaa jälleen # Taivaanrannan maalari # Ei sen väliä # Nyt # Teoria tämäkin # Pysy erossa meistä # Nunna ;B-puoli # * Erämaan kettu # Sellainen kuin sinä # Sinä olet sade # Laulava miekka # Suuri taikuri Freud # Tähtiä täynnä # Eteen, päin # Kehtolaulu CD:n bonuskappaleet (demoja suunnitellulle Kusessa II -LP:lle) # * Juon punaista viiniä # Kuinka moni meistä # Sellainen oot sä # Jollet se ole sinä # Christiania # Murra jo kuoresi Luokka:Veltto Virtasen albumit Luokka:Vuoden 1976 esikoisalbumit Luokka:Love Recordsin albumit Luokka:Atte Blomin tuottamat albumit
Kouvolan kaupungintalo

Kouvolan kaupungintalo on Kouvolan kaupunginvaltuuston ja -hallituksen kokoontumispaikka. Se sijaitsee Kouvolan keskustassa. Kouvolan kaupungintalo on Juha Leiviskän ja Bertel Saarnion suunnittelema; se edustaa tyylisuunnaltaan modernismia. Rakennus valmistui vuonna 1969, ja sitä pidetään Juha Leiviskän läpimurtotyönä. Rakennuksen julkisivut olivat alun perin marmoria, mutta 2000-luvun alussa tehdyn julkisivukorjauksen jälkeen sen seiniä on verhonnut marmoria kestävämpi portugalilainen graniitti. Kaupungintaloa pidetään merkittävänä uudehkon suomalaisen arkkitehtuurin teoksena, ja Suomen DOCOMOMO-työryhmä on lisännyt sen ylläpitämäänsä merkittävien arkkitehtuuri- ja ympäristökohteiden valikoimaan. Vuonna 2017 Kouvolan kaupungintalo valittiin Iltalehden lukijaäänestyksessä Suomen komeimmaksi kaupungintaloksi. Kellotornin kellosävelmän on säveltänyt Tauno Marttinen. == Lähteet == ==Aiheesta muualla== * Luokka:Kouvolan rakennukset ja rakennelmat Luokka:Suomen kaupungintalot Luokka:Juha Leiviskän suunnittelemat rakennukset
Leon Cooper

Leon N. Cooper (28. helmikuuta 1930 New York – 23. lokakuuta 2024 Providence)Leon Neil Cooper oli yhdysvaltalainen fyysikko. Hän sai vuoden 1972 Nobelin fysiikanpalkinnon yhdessä John Bardeenin ja Robert Schriefferin kanssa suprajohtavuuden perusteoriasta, jota kutsutaan heidän mukaansa BCS-teoriaksi. Cooper oli professorina Brownin yliopistossa Rhode Islandin Providencessä, Yhdysvalloissa.BrainParad Hän työskenteli myös CERNissä. == Lähteet == Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1930 syntyneet Luokka:Vuonna 2024 kuolleet
Suhteellisuusperiaate

Suhteellisuusperiaate on fysikaalinen periaate, jonka mukaan fysiikan lait ovat samat kaikissa inertiaalijärjestelmissä eli tasaisessa liikkeessä olevissa koordinaatistoissa, toisin sanoen tasaisessa liikkeessä oleville havaitsijoille. Periaatteen mukaan millään kokeella ei voida osoittaa, onko havaitsija levossa vai tasaisessa liikkeessä. Suhteellisuusperiaate tunnettiin mekaniikan ilmiöitä koskevana jo klassisessa fysiikassa. Sähkömagneettisten ja optisten ilmiöiden osalta asia oli kuitenkin toisin. Klassisen fysiikan mukaan esimerkiksi kaksi levossa olevaa sähkövarausta vaikuttavat toisiinsa vain sähköstaattisilla voimilla, mutta liikkeessä olevat lisäksi sähkömagneettisilla voimilla, vaikka molemmat liikkuisivat samalla nopeudella samaan suuntaan. Lisäksi valon oletettiin liikkuvan eetterissä vakionopeudella kaikkiin suuntiin, mutta tästä katsottiin seuraavan, että jos havaitsija on liikkeessä, hänen suhteensa valo etenee eri suuntiin eri nopeudella. Albert Einstein oletti kuitenkin erityisessä suhteellisuusteoriassaan, että suhteellisuusperiaate koskee myös sähkömagneetismin ja optiikan lakeja. Se muodostaa toisen olennaisen postulaatin, josta Einstein johti teoriansa teoreemat. Suhteellisuusperiaatteen mukaan fysiikan lait ovat kaikkialla samanlaiset paikasta tai nopeudesta huolimatta. Ei ole olemassa mitään absoluuttista nopeutta tai asiaa, jonka suhteen liike voitaisiin laskea. Niinpä liike on aina suhteessa johonkin. Erityisesti valon nopeus on vakio myös liikkuvien koordinaatistojen suhteen. Tämä on kuitenkin mahdollista vain, jos aika ei ole sama kaikille, toisin kuin oli aikaisemmin oletettu. ==Esimerkki == Kuvitellaan esimerkiksi juna, jonka sisällä on täysin eristetty laboratorio ikkunattomassa vaununosastossa. Juna kulkee niin tasaisilla raiteilla, ettei sisällä tunnu tärinää, ja raiteet kulkevat suoraan niin, että sisällä ei voi tuntea kääntymisestä aiheutuvia voimia. Jo klassisesta fysiikasta seuraa, ettei tällöin voida mekaanisten ilmiöiden avulla suoranaisesti havaita junan liikettä. Jos sen sijaan juna on kiihtyvässä liikkeessä, se voidaan kyllä havaita; siitä aiheutuvat hitausvoimat voivat esimerkiksi saada pöydällä olevat kevyet esineet liikahtamaan pöydän suhteen. Klassisen fysiikan mukaan junan tasainen liikekin olisi silti periaatteessa osoitettavissa esimerkiksi mittaamalla sen sisällä tarkasti valon nopeus eri suuntiin, mutta suhteellisuusteorian mukaan se ei käy päinsä edes siten. ==Lähteet== *Tieteen Maailma- kirjasarja osa 14 *Fysiikka (tiedettä kaikille- kirjasarja) *Maailmaviiva Albert Einstein ja moderni fysiikka Luokka:Suhteellisuusteoria
Jonas Meukens

Jonas "Nas" Meukens (s. 15. joulukuuta 1989) on belgialaisen punkrock-yhtye X!nksin laulaja ja kitaristi. Hänen esikuviaan musiikissa ovat mm. Blink 182, Janez Detz, NoFx ja Heideroosjes. Hän on yhtyeen rumpalin Niels Meukensin kaksi vuotta vanhempi veli. == Lähteet == * Jonas Meukens X!nkin sivuilla Luokka:Belgialaiset laulajat Luokka:Belgialaiset kitaristit Luokka:Vuonna 1989 syntyneet
Ricardo Prado

Ricardo Prado (s. 3. tammikuuta 1965 Andradina) on entinen brasilialainen uimari, joka voitti olympiahopeaa 400 metrin sekauinnissa Los Angelesissa 1984. 8. elokuuta 1982 Prado ui Ecuadorin Guayaquilissa 400 metrin sekauinnin uudeksi maailmanennätykseksi 4.19,78. Se oli voimassa toukokuuhun 1984, jolloin Jens-Peter Brendt rikkoi sen. == Lähteet == *Gazeta Esportiva Luettu 17.4.2007 Luokka:Brasilialaiset uimarit Luokka:Brasilialaiset olympiamitalistit Luokka:Vuonna 1965 syntyneet Luokka:Elävät henkilöt
Nights in White Satin

Nights in White Satin on The Moody Blues -yhtyeen kappale, joka ilmestyi ensimmäistä kertaa vuonna 1967 Days of Future Passed -albumilla. Kappale ei ensi alkuun saanut kovin suurta suosiota, koska se oli kestoltaan sen ajan tyyliin epätavallisen pitkä (7 min 38 s). Kappale julkaistiin kuitenkin uudestaan vuonna 1972, jolloin se sai suuremman suosion, koska ihmiset olivat tottuneet pidempiin kappaleisiin. Se nousi Yhdysvalloissa toiselle sijalle singlelistalla ja myi kultaa. Britanniassa suosio oli vähäisempää ja singlen korkeimmaksi sijoitukseksi jäi yhdeksäs sija. Kappale on yhtyeen kitaristi- laulaja Justin Haywardin 19-vuotiaana kirjoittama. Nimen kappale sai Haywardin kaverilta saamastaan lahjasta. Kappale itsessään kertoo kaihoisasta rakkaudesta. Kappaleen lopussa oleva runo on yhtyeen rumpalin kirjoittama ja kosketinsoittajan lukema. Runon nimi on "Late Lament". Kappaleesta on kaksi lyhyempää versiota, joista kummastakin on poistettu orkesteri ja runo-osuus. == Muita versioita== *Eric Burdon and War (The Black Man's Burdon -albumi, 1970) * Giorgio Moroder (Knights In White Satin -albumi, 1976) *The Dickies (Dawn of the Dickies -albumi, 1979) * Elkie Brooks (Pearls II -albumi, 1982) *David Lanz (Skyline Firedance -albumi, 1992) * Glenn Hughes (Music for the Divine -albumi, 2006) *Declan Galbraith (Thank You -albumi, 2006) * Il Divo (Siempre -albumi, 2006) *Deodato (Deodato 2 -albumi, 1973) * Sandra Cretu (Fading Shades -albumi, 1995) * The Man-Eating Tree (Vine-albumi, 2010) ==Lähteet== Luokka:Vuoden 1967 kappaleet Luokka:The Moody Bluesin kappaleet
Rooman ryöstö (1527)

Rooman ryöstö (ital. Sacco di Roma) tapahtui vuonna 1527 italialaissotien aikana, kun Pyhän saksalais-roomalaisen keisarikunnan keisari Kaarle V:n armeija valtasi Rooman taistellessaan Cognacin liigaa (Venetsia, Ranska ja paavi) vastaan. Tapahtumaketju alkoi, kun Bourbonin herttua Kaarle, joka oli loikannut Ranskan puolelta keisarin palvelukseen, saapui armeijoineen Rooman muurien ulkopuolelle 5. toukokuuta 1527. Armeija oli huonosti huollettu, nälkäinen, kuriltaan huono ja palkat olivat maksamatta. Herttua päätti koettaa rynnäkköä kaupungin valtaamiseksi, sillä armeijan kunto ei ollut hyvä pitkään piiritykseen. ==Puolustus murtuu== Toukokuun kuudentena, ennen aamunkoittoa, keisarillinen armeija aloitti hyökkäyksen muureja vastaan. Aamusumun suojissa espanjalaiset sotilaat löysivät huonosti teljetyn kellariluukun, josta jotkut pääsivät kaupungin muurien sisäpuolelle. Toinen ryhmä sotilaita pääsi sisään alhaalla muurissa olevan ampuma-aukon kautta. Pian Rooman puolustajat huomasivat, että kaupungissa oli vihollisia, ja sillat Tiberin yli täyttyivät nopeasti pakenijoista. Epäonnisen herttua Kaarlen surmasi päähän osunut hakapyssyn ammus. Keisarillinen armeija mursi siitä huolimatta vielä yhden kaupunginporteista ja lisää sotilaita pääsi kaupunkiin. Iltapäivällä hyökkääjät saivat haltuunsa yhden Tiberin silloista ja hallitsemattomat sotilaat alkoivat ryöstää Roomaa. ==Ryöstely== Rooman ryöstö jatkui viikkoja. Ilman johtajaa olleet katoliset espanjalaiset ja luterilaiset saksalaiset landsknechtit ryöstivät ja häpäisivät palatsit, kirkot ja varastot. Kaupungin asukkaita raiskattiin, kidutettiin ja heiltä vaadittiin lunnaita. Jotkut saksalaisista kirjoittivat freskoihin lausetta "Eläköön paavi Luther!" ja ammuskelivat hakapyssyillään krusifiksejä. Läpi Euroopan levisi tarinoita prostituoiduista pukeutuneina pappien kaapuihin. ==Keisarin ja paavin sopimus== Paavi Klemens VII pakeni Castel Sant'Angeloon ja jäi sinne keisarillisten vangiksi puolen vuoden ajaksi. Rooman ryöstö oli nöyryytys ja katastrofi myös keisari Kaarlelle, kun suhteet muihin maihin huononivat. Paavi Klemens ja Kaarle tekivät lopulta sopimuksen: keisarin armeija auttaisi paavia valtaamaan takaisin Firenzen, joka oli Rooman ryöstön aikana noussut kapinaan paavia vastaan. Paavi taas puolestaan osallistuisi Kaarlen kruunajaisiin ja kruunaisi hänet muodollisesti keisariksi ja näin Kaarle saisi takaisin osan arvovallastaan. ==Kirjallisuudessa== *Mika Waltarin historiallinen romaani Mikael Karvajalka kertoo viimeisessä osassa, kymmenennessä kirjassa, Rooman ryöstöstä. == Lähteet == * Luokka:Rooman historia Luokka:Taistelut Luokka:1527
Ronkpukki

Ronkpukki on suomalaisen rockmuusikko Veltto Virtasen vuonna 1978 julkaistu toinen sooloalbumi. Se on kokoelma Velton Love Recordsille tehdyistä singleistä ja Puskii!-EP:stä sekä kahdesta Virtanen-yhtyeen singlekappaleesta (”Neiti Nopea” ja ”Temppu”). Albumista julkaistiin remasteroitu CD-painos vuonna 2007. CD-versiota on täydennetty demoilla sekä kolmen kappaleen Härmärock-livellä vuodelta 1979. == Kappaleet == ===A-puoli=== # ”Niilo Yli- Mainio” # ”Ronkpukki” # ”Vapaalla Richterin asteikolla” # ”Tää on se laulu” # ”Temppu” # ”Aina kolmanteen sukupuoleen” ===B-puoli=== # ”UFO” (- It Came Out of the Sky -) # ”Puskii” # ”Kullattu nuoruus” # ”Neiti Nopea” # ”Aikakauslehti” # ”Elämä on elämistä varten” ===CD-bonukset=== # ”Veltto ratsastaa jälleen osa 2” (demo) # ”Miksi olla joku toinen” (demo) # ”Radioaktiivista lihaa” (demo) # ”Kellot soivat Custerille” (demo) # ”Loborock” (demo) # ”Liukuporrasboogie” (demo) # ”Elämä on elämistä varten” (live) # ”Vapaalla Richterin asteikolla” (live) # ”Juudas itselleen” (live) Luokka:Vuoden 1978 kokoelma-albumit Luokka:Veltto Virtasen albumit Luokka:Love Recordsin albumit
Robert Schrieffer

John Robert Schrieffer (31. toukokuuta 1931 – 27. heinäkuuta 2019)John Robert Schrieffer oli yhdysvaltalainen fyysikko. Schrieffer sai yhdessä John Bardeenin ja Leon Cooperin kanssa Nobelin fysiikanpalkinnon vuonna 1972 BCS- teorian kehittämisestä. Schrieffer syntyi Oak Parkissa, Illinoisissa, vuonna 1931. Perhe muutti kuitenkin yhdeksän vuoden kuluttua Manhassetiin, New Yorkiin, ja vuonna 1947 edelleen Eustisiin, Floridaan. Floridassa hänen perheensä alkoi työskennellä aktiivisesti sitrushedelmien parissa. Floridassa Schrieffer innostui mm. radioamatööriharrasteesta. Tämä antoi kipinän kiinnostukseen sähkötekniikkaa kohtaan. Schrieffer aloitti opiskelun MIT:ssä vuonna 1949, jossa hän aloitti sähkötekniikan opiskelun. Pian hän kuitenkin vaihtoi pääaineekseen fysiikan. == Lähteet == == Aiheesta muualla == *Biografia Nobel-säätiön sivuilla Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1931 syntyneet Luokka:Vuonna 2019 kuolleet
Juolua

Juolua on lampi tai järvi, joka on muodostunut joen tai muun virran mutkasta, kun meanderointi on vähitellen aiheuttanut sen joutumisen erilleen. Siitä käytetään syntytapansa aiheuttaman, usein makkaramaisen muotonsa takia usein myös nimitystä makkarajärvi. == Muodostuminen== Maalajin ollessa sopiva joen meanderointi tasaisessa maastossa tai jokilaakson tasaisella pohjalla on runsasta. Hitaasti virtaava vesi aiheuttaa sedimentoitumista mutkan kuperalla laidalla. Vastaavasti tapahtuu eroosiota koveralla laidalla, missä virtaus on nopeinta. Ilmiöiden jatkuessa kahden lähekkäisen mutkan koverat rannat alkavat lähetä toisiaan. Lopulta rantojen välinen kannas murtuu. Tällöin puhkeaa uusi, suorempi uoma, ja aiemmasta tulee pudas. Kun sedimentoituminen lopulta erottaa putaan kokonaan virrasta, syntyy juolua. Luokka:Limnologia Luokka:Geomorfologia Luokka:Potamologia
Otteita Tuomari Nurmion laulukirjasta

__NOTOC__ Otteita Tuomari Nurmion laulukirjasta on Sielun Veljien 24. tammikuuta 2007 julkaistu albumi, joka sisältää versioita Tuomari Nurmion kappaleista. Vuonna 1990 äänitetty materiaali saatiin vihdoin vuonna 2007 albumiksi Jukka Orman tuottamana ja hänen Roni Martinin kanssa miksaamana ja uudelleenmasteroimana. Joitain levyn kappaleista on julkaistu kokoelmalevyillä varhaisempina miksauksina. ==Kappaleet== # # # # # # # # # # # # # # ==Kokoonpano== * Ismo Alanko – laulu, kitara, basso * Jukka Orma – kitara, laulu, kosketinsoittimet, basso * Jouko Hohko – basso, kitara, laulu * Alf Forsman – rummut, lyömäsoittimet == Arvostelut == * Desibeli.net: * Soundi: == Lähteet == === Viitteet === Luokka:Sielun Veljien albumit Luokka:Vuoden 2007 albumit Luokka:Tribuuttialbumit Luokka:Tuomari Nurmio
Paris (The Cure)

Paris on englantilaisen rock-yhtye The Curen livealbumi, joka ilmestyi vuonna 1993. Se on livekokoelma kappaleista, joita The Cure esitti 19.–21. lokakuuta 1992 Pariisin Zenithissä. ==Kappaleet== # # # # # # # # # # # # ==Kokoonpano== *Robert Smith - laulu, kitara *Simon Gallup - basso *Porl Thompson - kitara *Perry Bamonte - kitara, koskettimet *Boris Williams - rummut Luokka:Vuoden 1993 konserttitallenteet Luokka:The Curen albumit
Galloway–Mowatin oireyhtymä

Galloway-Mowatin oireyhtymä on autosomin kautta peittyvästi periytyvä tai satunnaisen mutaation aiheuttama synnynnäinen kehityshäiriö. Se aiheuttaa pienipäisyyttä, munuaisvaurion ja palleatyrän. Oireyhtymään saattaa liittyä myös vesipäisyyttä, näköhermon surkastuma, psykomotoriikan kehityshäiriö, kehitysvammaisuutta, oksentelua ja kuurosokeus. Galloway-Mowat on vakava ja äärimmäisen harvinainenhttp://www.peacehealth.org/kbase/nord/nord1042.htm oireyhtymä, joka usein johtaa kuolemaan varhaislapsuudessa. Se kuvattiin ensimmäistä kertaa vuonna 1968.http://www.saunalahti.fi/kup/syndroma/galloway.htm == Lähteet == Luokka:Oireyhtymät
Ilmo Paananen

Ilmo Severi Paananen (23. joulukuuta 1927 Sortavala – 10. lokakuuta 2014 Lahti) oli suomalainen hallintohenkilö ja poliitikko. Hän valmistui ylioppilaaksi Pieksämäen yhteiskoulusta 1946 ja valtiotieteiden maisteriksi Helsingin yliopistosta vuonna 1950. == Työura == Ilmo Paananen toimi Suomen Kirkon Sisälähetysseuran talousjohtajan apulaisena 1949–1953, Kehitysvammaliiton (ent. Vajaamielishuollon Keskusliiton) toiminnanjohtajana o.t.o. 1951–1962, Vaalijalan kehitysvammalaitoksen johtajana 1954–1971, Mikkelin lääninhallituksen sosiaali- ja terveysosaston osastopäällikkönä 1971–1974 ja Oulun kaupunginjohtajana 1974–1990. Paananen oli Mikkelin vaalipiirin kansanedustaja vuosina 1966–1972, eduskunnan talousvaliokunnan puheenjohtaja 1970–1972, tasavallan presidentin valitsijamies 1968 ja työvoimaministeri Liinamaan virkamieshallituksessa 1975. Kunnallispolitiikassa Paananen oli mukana Pieksämäellä toimien kunnallisvaltuuston jäsenenä 1957–1967 ja puheenjohtajana 1961. Hän oli Pieksämäen aluesairaalan kl:n liittohallituksen puheenjohtaja 1965–1969, Pieksämäen kaupunginvaltuuston puheenjohtaja 1969–1971, Maalaiskuntien liiton liittovaltuuston jäsen 1965–1967 ja Suomen kaupunkiliiton hallituksen jäsen 1976–1989. Paananen oli Kirkkohallituksen luottamustoiminen kirkkoneuvos 1970–1974. Muita luottamustoimia hänellä oli muun muassa Kehitysvammaliitossa, Kansaneläkelaitoksessa, SDP:n puolueneuvostossa, Suomi–Neuvostoliitto- seurassa, Mannerheimin lastensuojeluliitossa, Kemijoki Oy:n hallintoneuvostossa ja Valtion investointirahastossa. Paananen sai kaupunkineuvoksen arvonimen vuonna 1989. Samana vuonna hänet vihittiin tekniikan kunniatohtoriksi Oulun yliopistossa. == Perhe == Ilmo Paanasen vanhemmat olivat talousjohtaja Viljo Paananen ja Siiri Aarnisalo. Vuonna 1950 Paananen avioitui Aulikki Halosen (s. 1927) kanssa, ja perheeseen syntyi neljä lasta. ==Lähteet== ==Aiheesta muualla== * Luokka:Oulun pormestarit ja kaupunginjohtajat Luokka:Kansanedustajat Luokka:Suomen työministerit Luokka:Suomen Sosialidemokraattisen Puolueen poliitikot Luokka:Pieksämäen kaupunginvaltuutetut Luokka:Pieksämäen maalaiskunnan kunnanvaltuutetut Luokka:Etelä-Savon vaalipiiri Luokka:Vuonna 1927 syntyneet Luokka:Vuonna 2014 kuolleet
Hohnstein

Hohnstein on kaupunki Sächsische Schweiz-Osterzgebirgen piirikunnassa Saksin osavaltiossa Saksassa. Ensimmäiset maininnat kaupungista löytyvät vuodelta 1333. Vuonna 2016 kaupungissa asui 3 335 ihmistä. Sen pinta-ala on 64,61 km². == Ystävyyskaupungit == * Budyně nad Ohří, Tšekki * Louveciennes, Ranska * Meersburg, Saksa * Miltach, Saksa ==Lähteet== == Aiheesta muualla == Luokka:Saksan kaupungit Luokka:Saksin kunnat
Phoenixin katurata

Phoenixin katurata oli Yhdysvaltain Grand Prix'n pitopaikka kausina 1989-1991. Se järjestettiin Phoenixin kaduilla, Arizonan osavaltiossa. Katurata oli tehty aivan kaupungin keskelle betonimuureilla, muttei koskaan saanut suurta suosiota, joten se lopetettiin. == Voittajat == Kausi Kuljettaja Valmistaja Raportti 1989 Alain Prost McLaren-Honda Raportti 1990 Ayrton Senna McLaren- Honda Raportti 1991 Ayrton Senna McLaren-Honda Raportti == Lähteet == Luokka:Yhdysvaltain moottoriradat Luokka:Formula 1 -radat * Luokka:Arizonan rakennukset ja rakennelmat Luokka:Phoenixin urheilu
Metakromaattinen leukodystrofia

Metakromaattinen leukodystrofia (MLD) on kromosomissa 22 olevan resessiivisesti perinnöllisen geenivirheen aiheuttama aivojen valkean aineen surkastumishäiriö. Varsin vaihteleviin neurologisiin oireisiin kuuluvat mm. psykoottiset tilat, ajattelun jähmeys, dementia, jäykkäkouristukset, pakkoliikkeisyys, halvaus, tajuttomuus, näkövauriot ja epilepsia, joiden lisäksi taudinkuvaan voi kuulua lihasoireita. Jos metakromaattinen leukodystrofia puhkeaa jo varhain lapsuudessa, puhutaan sairauden infantiilista muodosta. Tämä saattaa johtaa varhaiseen kuolemaan viiden vuoden ikään mennessä. Juveniili tautimuoto puhkeaa myöhemmin, noin 3–10-vuotiaana, ja aikuisiän muoto tavallisesti yli 16-vuotiaana. Nuoruus- ja aikuisiän metakromaattiset leukodystrofiat etenevät hitaammin kuin infantiili muoto, ja niistä kärsivät saattavat elää yli vuosikymmenen diagnoosin saamisesta. Huonoennusteisin muoto, infantiili metakromaattinen leukodystrofia, on kaikkein yleisin. Vanhemmilla potilailla saattaa jatkua pitkään etenevänä keskushermostosairautena. Heillä sairaus on vaikeampi todeta, koska se saatetaan sekoittaa esimerkiksi skitsofreniaan. Metakromaattisen leukodystrofiaan ei tunneta parantavaa hoitoa. Sairaus kuvattiin vuonna 1933, ja siitä kärsii yksi ihminen noin 40 000:sta. Suomessa todetaan vuosittain 1–2 MLD-tapausta, ja arviolta 0,5–1 prosenttia väestöstä on MLD-sairauden aiheuttavan geenivirheen terveitä kantajia. Hoitona on oireisiin perustuva kuntoutus. Myös luuydinsiirtoja on kokeiltu. == Lähteet == Luokka:Neurologiset sairaudet Luokka:Perinnölliset sairaudet
Sähköteippi

Sähköteippi on teippi, joka on suunniteltu pienten kohteiden teippaukseen. Teippejä on eri värisiä ja ne on yleensä valmistettu muovista. Sähköasennuksissa teippiä käytetään yleensä kaapeleiden merkitsemiseen. Jos tarvitaan kahta vaihejohdinta, muttei nollajohdinta, voidaan nollajohdin merkitä mustalla teipillä vaihejohdoksi. Kahta vaihejohtoa tarvitaan esimerkiksi valokatkaisijan kaapelointiin. Johtojen merkitsemisessä keltavihreää johdinta, eli suojajohdinta, ei kuitenkaan saa koskaan merkitä toiseksi johtimeksi.Sähköasennustekniikka, Jukka Ahoranta, ISBN 978-952-63-5034-9, s. 259 Keltavihreää teippiä eli "keviteippiä" käytetään maakaapeleissa suojajohtimen merkitsemiseen. Jos muunvärisestä johtimesta tehdään keltavihreän johtimen virkaa toimittava johto, on tämä merkittävä keltavihreällä teipillä. == Katso myös == *Ilmastointiteippi ==Lähteet== Luokka:Sähkötekniikka Luokka:Teipit
Sterletti

Sterletti (Acipenser ruthenus) on sampea pienempi sampikala. Sen erottaa sammesta muun muassa kyljissä olevien kilpien lukumäärästä, joka sterletillä on 58–70, sammella 24–40. == Koko ja ulkonäkö == Sterletti on noin yleensä 50–70 cm pitkä (suurimmillaan 125 cm) ja painaa enimmillään noin 15 kiloa. Suipon kuonon alla on kaksi viiksisäiettä. Selkäpuoli on tummanruskea ja vatsa kellertävä. == Levinneisyys == Sterletti on Itä-Euroopan ja Länsi-Siperian jokivesistöjen kala, joka voi esiintyä myös murtovedessä, muttei merissä. Se elää Mustaanmereen ja Kaspianmereen laskevissa vesissä (mm. Volga, Dnepr, Tonava) ja myös Vienanmereen ja Pohjoiseen jäämereen laskevissa (Vienanjoki, Irtyš ja Ob, Jenisei); lisäksi sitä tavataan Itämereen laskevissa Niemen- ja Väinäjoissa. Sitä on muutaman kerran havaittu myös Itämeressä, Suomessa kahdesti: Merenkurkussa 1959 ja Helsingin edustalla 1980. Sterlettiä on istutettu monin paikoin sisävesiin muun muassa Venäjällä, Baltian maissa ja Ruotsissa. Suomessa sitä yritettiin 1920-luvulla istuttaa Hollolan Vesijärveen, mutta pysyvää tulosta ei syntynyt. Nykyisin sterlettikannat ovat pienentyneet myös varsinaisilla levinneisyysalueilla. == Elintavat ja lisääntyminen == Talvella sterletit kokoontuvat pohjakuoppiin eivätkä juuri liiku. Jään lähdettyä ne nousevat kevättulvien aikaan ylävirtaan kudulle. Ne kutevat yleensä joen pääuomaan sorapohjaisille paikoille, missä virtaus on voimakasta. Naaraat kiinnittävät joen pohjaan tuhansia mätimunia. Poikaset kuoriutuvat 4–5 päivän kuluttua ja joutuvat virran viemäksi. Koiraat ovat sukukypsiä 3–5-vuotiaina, naaraat 7–9. Sterletit syövät pohjan selkärangattomia: matoja, kotiloita, hyönteistoukkia ja äyriäisiä. Sterletti on arvostettu ruokakala ja samoin sen mäti, kultainen kaviaari, on arvostettua herkkua. == Lähteet == * * === Viitteet === Luokka:Sammet Luokka:Uhanalaiset kalat
Show (The Cure)

Show on The Curen livealbumi/video, joka on julkaistu vuonna 1993. Se on kokoelma kappaleista, jotka esitettiin 18. ja 19. heinäkuuta 1992, Auburn Hillsissä, Yhdysvalloissa. Albumi on julkaistu monissa erilaisissa formaateissa. Yleisimmät lienevät 2 CD:n audioversio ja Tim Popen ohjaama VHS- video. ==Kappaleet== Levy 1 # * # (Wish) # (Wish) # (Disintegration) # (Disintegration) # (Kiss Me Kiss Me Kiss Me) # (Disintegration) * # (The Head on the Door) # (Wish) Levy 2 # (Wish) # (Japanese Whispers) * # (Japanese Whispers) * # (Wish) # (The Head on the Door) # (Wish) # (Mixed Up) # (Wish) # (Wish) Videon bonusbiisit #To Wish Impossible Things (Wish) ** #Primary (Faith) ** #Boys Don't Cry (Boys Don't Cry) ** #Why Can't I Be You? (Kiss Me Kiss Me Kiss Me) ** #A Forest (Seventeen Seconds) ** (*) Ei sisälly 1 CD:n versioon. (**) Ei sisälly 1 tai 2 CD:n versioon. == Lähteet == Luokka:Vuoden 1993 konserttitallenteet Luokka:The Curen albumit Luokka:Konserttielokuvat
Nadja Tiller

Nadja Tiller (16. maaliskuuta 1929 Wien, Itävalta – 21. helmikuuta 2023 Hampuri, Saksa) oli itävaltalainen näyttelijä. Tiller syntyi näyttelijäperheeseen Wienissä vuonna 1929. Hän voitti Miss Austria -kilpailun vuonna 1949. Tiller esitti pääosaa vuoden 1958 elokuvassa Tapaus Rosemarie (Das Mädchen Rosemarie), josta tuli hänen kansainvälinen läpimurtoroolinsa. Tillerin muita elokuvia olivat muun muassa Ammattivakoilija (Spion für Deutschland, 1956), Noiduttu yö (La chambre ardente, 1962) ja Kevytmielisyyden hinta (Die Barrings, 1955). Nadja Tiller meni vuonna 1956 naimisiin näyttelijä Walter Gillerin kanssa. Parilla on tytär ja poika. He asuivat pitkään Sveitsissä, lähellä Luganoa, mutta muuttivat yhdessä Hampuriin vanhainkotiin vuonna 2004. Hänen miehensä kuoli siellä vuonna 2011 syöpään. Tiller asui vanhainkodissa kuolemaansa asti 21. helmikuuta 2023. == Lähteet == Luokka:Itävaltalaiset näyttelijät Luokka:Missit Luokka:Vuonna 1929 syntyneet Luokka:Vuonna 2023 kuolleet
Maxim-konekivääri

Maxim-konekivääri on Sir Hiram Maximin kehittämä vyösyöttöinen ja vesijäähdytteinen konekivääri, jota pidetään ensimmäisenä nykyaikaisena konekiväärimallina. Se vaikutti ratkaisevasti maasodankäyntiin. Muutettuaan Englantiin, jossa markkinat olivat paljon paremmat kuin kotimaassaan Yhdysvalloissa, Maxim aloitti aseen tuotannon pienissä sarjoissa. Vuonna 1889 brittiarmeijan käyttöön hyväksytty Maxim m1884 oli ensimmäinen taistelussa käytetty konekivääri. Maxim myi vuonna 1897 asetehtaansa brittiläiselle Vickersille, josta tuli merkittävä konekiväärivalmistaja. Maxim-tyyppisiä konekiväärejä alettiin valmistaa ennen ensimmäistä maailmansotaa myös Saksassa ja Venäjällä. Konekivääri muutti sodan luonteen yhdessä rautateiden ja tykistön kehittymisen myötä: puolustajan oli helppo ohjata hyökkääjän läpimurtokohtaan suuret määrät reservejä nopeasti, kun taas tykistöllä voitiin tuhota suuret määrät hyökkääjiä. Lisäksi konekiväärituli aiheutti hyökkääjälle suuria tappioita. Rintama ei liikkunut paljoa, mutta molempien osapuolten tappiot olivat suuret. Sota muuttui kilpailuksi viholliselle aiheutetuista omia suuremmista tappioista. Vasta lentoaseen ja panssariaseen kehitys Espanjan sisällissodan aikana ja sen jälkeen muutti sodankäynnin luonteen jälleen liikkuvammaksi. Konekiväärin keksimisestä aiheutui muun muassa se, että ratsuväestä aselajina jouduttiin luopumaan. Maxim-konekiväärejä ostettiin Suomeen 1920-luvulla Puolasta ja Italiasta. Lisäksi niitä saatiin talvisodassa sotasaaliiksi puna-armeijalta noin tuhat kappaletta, ja niillä oli suomalaisille suuri merkitys vihollisen hyökkäysten torjunnassa.Numminen, Pekka: Nämä ovat maailman vaarallisimmat aseet. Iltalehti 10. elokuuta 2019, Viikonvaihde s. 14. Alma Media. == Laukaisumekanismi == Ensimmäiset mallit pesitettiin .45-70-mustaruutipatruunoille ja ne käyttivät kankaista patruunavyötä. Ammuttaessa piippu ja siihen kytketty lukko perääntyvät lyhyen matkaa yhdessä, kunnes polvinivel taittuu keskeltä ja lukko ja piippu irtoavat toisistaan. Lukko jatkaa matkaa taakse vetäen samalla hylsyn patruunapesästä, uuden patruunan vyöstä ja jännittäen aseen ulkokylkeen sijoitetun palautinjousen. Jousi palauttaa lukon eteen. Palatessaan lukko työntää uuden patruunan patruunapesään ja polvinivel suoristuu. Sama toistuu kunnes liipaisimesta hellitetään tai ammukset loppuvat. == Tekniset tiedot (m1884) == *Kaliiperi: .45-70 (11,4 mm) *Pituus: 1 169 mm *Paino: 27,22 kg *Ammukset: vyösyöttöinen *Lähtönopeus: 485 m/s Tiedosto:Maschinengewehr 08 1.jpg|Saksalainen Maschinengewehr 08 (MG 08). Tiedosto:MG 08-15.JPG|Saksalainen Maschinengewehr 08/15 (MG 08/15). Tiedosto:Maxim Maschinengewehr 1910.jpg|Venäläinen Maxim m1910. Tiedosto:Vickers machine-gun of the 1st Manchester Regiment.jpg|Brittiläinen Vickers. Tiedosto:MaximM32-33.jpg|Suomalainen Maxim M32-33. ==Katso myös== *Maxim m/1910 ==Lähteet== * === Viitteet === ==Aiheesta muualla== *7,62 mm Maxim M/1905 and M/1910 * Luokka:Konekiväärit Luokka:Ensimmäisen maailmansodan sotilaskalusto Luokka:Seulonnan keskeiset artikkelit
FSB (täsmennyssivu)

FSB voi tarkoittaa jotakin seuraavista: * Federalnaja služba bezopasnosti, Venäjän turvallisuuspalvelu * Financial Stability Board, G20-järjestön elin * FöreningsSparbanken-niminen entinen pankki, nykyään osa Swedbankenia * FSB (Formacija Studio Balkanton), bulgarialainen yhtye * Suoritinväylä (front-side bus), tietokoneen dataväylä, joka kuljettaa informaatiota prosessorin ja muiden komponenttien välillä
Tahdon! (Veltto Virtasen albumi)

Tahdon! on suomalaisen rockmuusikko Veltto Virtasen vuonna 1978 julkaistu kolmas sooloalbumi. Sen alaotsikkona on ”Sävelrunoelma hyvän ja pahan taistelusta ihmisessä – ja kuinka kumpikin voitti”. Levyllä soittaa Velton ja kitaristi Pekka Rechardtin perustama HERU-yhtye. Albumista julkaistiin vuonna 2006 re-masteroitu CD-painos, jonka bonuskappaleiden liveraidat äänitettiin Velton & HERUn ensimmäisellä keikalla syyskesällä 1978 Tampereen ylioppilastalolla. == Kappaleet == Kaikki sävellykset ja sanoitukset: Veltto Virtanen. Sovitukset: Veltto V. & Heru, paitsi 16–17 Ismo Kätkä. === A-puoli === # "Tänään iltapäivällä" - 3:27 # "Ota, pieni kävely" - 4:41 # "Vieras" - 4:09 # "Täyttä ymmärrystä vailla" - 2:50 # "Tässä seison" - 4:04 # "Pelkurit" - 3:03 # "Harmageddon!" - 3:28 === B-puoli === # "Voipas!" - 4:13 # "Hyvän ja pahan (joka) puolella" - 2:32 # "Jeesuskin oli anarkisti" - 3:48 # "Nuorallatanssija" - 4:24 # "Liian paljon, liian hyvää" - 4:00 # "Aurinkolaulu" - 2:29 === CD-bonukset === # "Hellsinki, Hellsinki, Hellsinki" - 3:05 # "Tässä sängyssä" - 4:55 # "Anna sydämesi sulaa" - 3:58 # "Jumala ja Saatana" - 3:35 # "Jeesuskin oli anarkisti" (live) - 4:46 # "Veltto ratsastaa jälleen" (live) - 6:16 == Aiheesta muualla == * Zum Teufel!: lehdistötiedote 18.06.2006 * Desibeli.net: Tahdon! -arvostelu Luokka:Veltto Virtasen albumit Luokka:Vuoden 1978 albumit
Freeman Wills Crofts

Freeman Wills Crofts (1. kesäkuuta 1879 Dublin Irlanti – 11. huhtikuuta 1957, Worthing Britannia) oli irlantilais-brittiläinen rikoskirjailija. Crofts julkaisi ensimmäisen romaaninsa vuonna 1920. Hän meni vuonna 1912 Colerainessa naimisiin Mary Bellas Canningin kanssa. Hänet valittiin vuonna 1939 Royal Society of Artsin jäseneksi. Jännitysromaanien lisäksi Crofts julkaisi novelleja. Hänet tunnetaan parhaiten teoksista, joissa seikkailee ensimmäistä kertaa vuonna 1925 esitelty komisario Joseph French.Crime & Mystery Fiction Ennen täysitoimiseksi kirjailijaksi omistautumista Crofts työskenteli rautatieinsinöörinä. Hän kuoli Englannissa vuonna 1957. == Suomennetut teokset == * Salaperäinen tynnyri (The Cask, 1920. Karisto 1926) * Groote-puiston murha (The Groote Park Murder, 1923. WSOY 1955 (2. p.)) * Poliisi ei hellitä (Inspector French's Greatest Case, 1924. WSOY 1958 (2. p.)) * Kiristäjä (Inspector French and the Starvel Tragedy, 1927. WSOY 1956 (2. p.)) * Salaperäinen laatikko (The Sea Mystery, 1928. WSOY 1954) * Punainen sirppi (The Box Office Murders, 1929. WSOY 1940) * Kuin varas yöllä (Sudden Death, 1932. WSOY 1934)) * Lentokone lähtee 12,30 (The 12:30 from Croydon, 1934. Otava 1937) * Wight-saaren arvoitus (The Mystery at the Southampton Water, 1934. WSOY 1935) * S/S Jane Vosperin haaksirikko (The Loss of Jane Vosper, 1936. Jalava 1987) == Lähteet == Luokka:Rikoskirjailijat Luokka:Irlantilaiset kirjailijat Luokka:Brittiläiset kirjailijat Luokka:Vuonna 1879 syntyneet Luokka:Vuonna 1957 kuolleet
Kattaus

Kattaus on yksi ruokailua edeltävistä valmisteluista. Siinä järjestetään ruokailuvälineet käytännölliseen ja esteettiseen järjestykseen, jotta ruokailu olisi miellyttävämpää ja helpompaa. Katettavat ruokailuvälineet ovat usein tarjoiluastiat ja ottimet, ruokalautaset, ruokailuvälineet ja juomalasit sekä lautasliinat. Kattauksen yhteydessä asetetaan pöytäliina, mahdolliset kukkamaljakot, kynttilät ynnä muut koriste-esineet juhlavuutta lisäämään. Vuoden 1915 kattausoppaan mukaan lautaset asetellaan kahden senttimetrin etäisyydelle pöydän reunasta ja aterimet samalle suoralle viivalle, yhtä etäälle pöydän reunasta ja toisistaan. Veitset lautasen oikealle puolelle terä kohti lautasta, haarukat lautasen vasemmalle puolelle piikit ylöspäin ja lusikat lautasen taakse lusikan pesät vasemmalle. Laseja katetaan kolme lautasen oikealle puolelle korkeusjärjestykseen, korkein lasi lähimmäs lautasta.von Hertzen, Elli. 1915. Seurustelusta ja sen tavoista. Porvoo: WSOY, ks. sivu 21 teoksessa ==Lähteet== == Aiheesta muualla == Luokka:Ruokakulttuuri
Robert Lowell

Robert Traill Spence Lowell (1. maaliskuuta 1917 – 12. syyskuuta 1977) oli yhdysvaltalainen runoilija. Hänen ensimmäisiin kokoelmiinsa vaikutti hänen kääntymyksensä episkopaalisesta katoliseksi. Myöhemmässä runoudessaan Lowell siirtyi yhteiskunnallisten ja eettisten ongelmien pohdintaan. Hänen runonsa ovat usein tilityksiksi luonnehdittavia. Häntä pidetään yhtenä 1900-luvun merkittävimmistä yhdysvaltalaisista runoilijoista. ==Suomennettu tuotanto== * Päivä päivältä, suom. Kimmo Räntilä, Kustannusliike Parkko 2019 ISBN 978-952-7302-02-6 (Alkusanat: Anna Hollsten. Runot valikoitu teoksista Life studies for The Union Dead, History, For Lizzie and Harriet ja Day by day.) ; Runo * Kuolleille tasavaltalaisille, suom. Teemu Manninen, Tuli & Savu: runouslehti 2007: 1 ==Teokset== * Land of Unlikeness, 1944 * Lord Weary's Castle, 1946 * Life Studies, 1959 * Near the Ocean, 1967 * Day by Day, 1977. * Collected Poems, 2003 == Lähteet == == Aiheesta muualla == * Robert Lowell, Poetryfoundation.org * Biography, University of Illinois Luokka:Yhdysvaltalaiset runoilijat Luokka:Kirjallisuuden Pulitzer-palkinnon saaneet Luokka:Vuonna 1917 syntyneet Luokka:Vuonna 1977 kuolleet
Via della Conciliazione

Via della Conciliazione (suom. Sovinnon tie) on Rooman Borgon kaupunginosassa sijaitseva katu, joka yhdistää Pietarinkirkon edustalla olevan Pietarinaukion ja Tiber-joen rannalla sijaitsevan Castel Sant’Angelon linnoituksen. Nimi viittaa Italian ja Vatikaanivaltion välillä vuonna 1929 allekirjoitettuun lateraanisopimukseen, joka päätti paavin 60-vuotisen Vatikaanin vankeuden.Rome Art Lover: Via della Conciliazione Viitattu 26.12.2012 Noin puolen kilometrin pituinen katu rakennettiin vuosina 1936–1950 diktaattori Benito Mussolinin aloitteesta vanhoja Carlo Fontanan ja Gian Lorenzo Berninin suunnitelmia mukaillen. [ { "type": "ExternalData", "service": "geoshape", "ids": "Q1140395", "properties": {"fill": "#ff0000", "stroke": "#ff0000", "stroke- width": 2} } ] ==Rakentaminen== Mussolini tilasi uuden kadun suunnitelmat vuonna 1934 arkkitehtikaksikko Marcello Piacentinilta ja Attilio Spaccarellilta. Hanke herätti alkuun vastustusta varsinkin katolisen kirkon taholta, mutta Mussolinin vahvistettua suunnitelman kesäkuussa 1936 paavi antoi sille hyväksyntänsä. Kadun tieltä purettiin 1,6 hehtaarin laajuinen keskiaikainen Spina di Borgon alue, jossa asui 5 000 asukasta. Purkutyöt valmistuivat syksyyn 1937 mennessä. Katualueeksi raivattiin 1400-luvulla rakennettujen Borgo Nuovo- ja Borgo Vecchio -katujen väliset korttelit, mutta myös lähes kaikki niiden varrella sijainneet rakennukset purettiin, jotta uuden kadun molemmin puolin voitaisiin rakentaa symmetrisiä uudisrakennuksia monumentaalisen ilmeen luomiseksi. Pietarinaukion edessä sijainneelta Piazza Rusticucci -aukiolta purettiin historialliset palatsit Palazzo Alicorni ja Palazzo dei Convertendi, jotta Pietarinkirkko saataisiin näkymään paremmin kadun itäpäähän. Vanhoista rakennuksista säilytettiin kadun pohjoislaidalla Palazzo Torlonia ja Santa Maria in Traspontinan kirkko, etelälaidalla Palazzo dei Penitenzieri ja Palazzo Serristori.Paavo Castrén: ”Benito Mussolini ja Rooman rakennusohjelma 1922–1943”, s. 398–400, 408 teoksessa Kivettyneet ihanteet? Klassismin nousu maailmansotien välisessä Euroopassa (toim. Marja Härmänmaa & Timo Vihavainen). Atena, Jyväskylä 2000. Hanke viimeisteltiin pystyttämällä vuonna 1950 kadun molemmin puolin 28 obeliskia. Samana vuonna avattiin Piacentinin kadun varrelle suunnittelema konserttisali Auditorium. Roma Via della Conciliazione BW 1.JPG| Roma Via della Conciliazione BW 2.JPG| == Lähteet == == Aiheesta muualla == Luokka:Rooman kadut
Lilakeijuahven

Lilakeijuahven (Pseudochromis fridmani) on magentanpunainen Punaisenmeren kala. == Koko ja ulkonäkö == Lilakeijuahven kasvaa noin 8 cm pitkäksi. Sen vartalo on puikkomainen, evät melko huomaamattomat. Silmän läpi menee tummempi juova. == Alkuperä == Lilakeijuahven elää luonnossa vain Punaisellamerellä 1–60 metrin syvyydessä. Se on melko suosittu meriakvaariokala; vaikka myyntihinta on kallis, se on melko helppohoitoinen ja voi elää 5–8 vuotta. Aiemmin kalat kerättiin luonnosta, nykyisin niitä kasvatetaan myyntiin, mikä on laskenut kalojen myyntihintaa.The Dottybacks Reefkeeping.com == Käyttäytyminen == Lilakeijuahven asuu koralliriutan jyrkänteessä olevassa kolossa. Nämä jyrkänteet voivat olla 60 m korkeita. Kala pysyttelee kotikolonsa läheisyydessä, ja vaaran uhatessa se sujahtaa heti koloon.Pet Education Vaikka lilakeijuahvenet eivät ole varsinaisia parvikaloja, niitä saattaa olla jopa 7 kappaletta neliömetrillä. Lilakeijuahven on sukunsa rauhallisin laji. == Vesiolot ja ravinto == Lilakeijuahvenia pidetään 22–28-asteisessa merivedessä, yleensä riutta-akvaariossa, joissa on paljon elävää kiveä ja piilopaikkoja. Ne syövät lihaisaa pakasteruokaa, ja pyydystävät matoja myös elävän kiven joukosta.Fishlore.com == Lähteet == == Aiheesta muualla == *Orchid dottyback Practical Fishkeeping *Meerwasser lexicon Luokka:Meriakvaariokalat Luokka:Keijuahvenet
Keltavälskäri

Keltavälskäri (Zebrasoma flavescens) on välskärikaloihin kuuluva kalalaji. Se on yksi suosituimmista meriakvaariokaloista. == Koko ja ulkonäkö == Keltavälskäri on tasaisen kirkkaankeltainen ja litteä kala, joka kasvaa jopa 20 cm pitkäksi, yhtä korkeaksi mutta vain pari senttiä paksuksi. Sillä on suuri, tumma silmä ja ohut nokka, jolla se nyppii levää pienistäkin kivenkoloista. == Alkuperä == Keltavälskäreitä elää 2–50 metrin syvyydessä koralliriutoilla Tyynellämerellä ja Intian valtamerellä, Havaijin länsipuolella ja Japanin itäpuolella. == Käyttäytyminen == Keltavälskärit pysyttelevät itsekseen tai hajanaisissa ryhmissä; niiden on havaittu kutevan sekä ryhminä että koiraiden reviireillä. == Vesiolot ja ravinto == Keltavälskäreitä pidetään 24–27-asteisessa merivedessä, yleensä riutta- akvaariossa. Ne syövät pääasiassa kasvisruokaa, etenkin akvaariossa kasvavaa levää, mutta myös kuivaruokaa.Fishlore.com Ne ovat hyvä lisä yli 400-litraisiin riutta-akvaarioihin. == Lähteet == == Aiheesta muualla == *The Aquarium Wiki Luokka:Meriakvaariokalat Luokka:Välskärikalat (heimo)
Pinsettikala

Pinsettikala (Chelmon rostratus) on perhokaloihin kuuluva kala, joka elää läntisen Tyynenmeren koralliriutoilla. == Koko ja ulkonäkö == Pinsettikala voi kasvaa 10–20 cm korkeaksi. Se on litteä kala, suunnilleen yhtä korkea kuin pitkä. Nokka on kapean pinsettimäinen ja soveltuu hyvin saaliseläinten kaiveluun pienistä koloista. Vartalon pohjaväri on valkoisen ja vaaleanharmaan vaakajuovainen. Siinä on neljä oranssisävyistä, tummareunaista pystyraitaa, joista etummainen kulkee silmän läpi. Selkäevän takaosassa on tumma täplä. Pyrstö on valkoinen, ja sen tyvessä on kapea musta juova. Evät ovat keltaiset, ja niitä kiertää hyvin ohut vaaleansininen juova. Nuoret yksilöt ovat saman värisiä kuin aikuiset, mutta niiltä puuttuu lajille ominainen pinsettimäinen nokka.Australian Museum Online == Alkuperä == Pinsettikaloja elää koralliriutoilla läntisellä Tyynellämerellä. Sen levinneisyysalue ulottuu Andamaaneilta Ryukyu-saarille ja Australiaan. Sitä tavataan tyypillisesti 3–20 metrin syvyydessä.FAO == Käyttäytyminen ja lisääntyminen == Pinsettikala elää yleensä pareina koralliriuttojen lähellä. Sen poikasten kehitykseen kuuluu ”toukkavaihe” jolloin ne ajelehtivat avovedessä eläinplanktonin mukana, ja voivat silloin levitä uusille elinalueille. Aikuistuessaan kalat asettuvat riutan läheisyyteen. Samalla niille kasvaa pinsettimäinen nokka. == Vesiolot ja ravinto == Pinsettikaloja pidetään 22–28-asteisessa merivedessä riutta- akvaariossa, jossa niille kasvaa paljon elävää ravintoa: matoja ja pieniä merivuokkoja sekä muita pehmeitä selkärangattomia. Kaikki yksilöt eivät opi syömään korvaavaa ravintoa. Pinsettikala sopii jo keskikokoisiin merivesiakvaarioihin. Sopiva minimikoko 250–300 litraa, jossa tehokas vaahdotus. Pinsettikala puolustaa reviiriään, ja samassa akvaariossa ei yleensä suositella pidettäväksi enempää kuin yhtä pinsettikalaa. Kaikki eivät suosittele niiden seuraan muitakaan perhokaloja.Drs Foster & Smith: Live Aquaria Toisten lähteiden mukaan pinsettikala ja muut perhokalat eivät kiinnostu toisistaan.Meerwasserlexicon == Lähteet == == Aiheesta muualla == *Aquarium Wiki Luokka:Meriakvaariokalat Luokka:Perhokalat
Brouwerin kiintopistelause

Brouwerin kiintopistelause on matematiikan useista kiintopistelauseista ehkä kaikkein tärkein ja se on nimetty alankomaalaisen matemaatikon Luitzen Egbertus Jan Brouwerin mukaan. Kyseessä on erittäin vahva matemaattinen tulos, sillä kiintopisteen olemassaolon oletuksena on vain n-ulotteinen suljettu yksikkökuula, joka kuvautuu jatkuvasti itselleen. Lauseen 1-ulotteinen tapaus on triviaali (käytännössä Bolzanon lause), mutta ei ole itsestään selvää, että tulos pätee kaikissa Euklidisen avaruuden ulottuvuuksissa. Lauseen ehdot ovat selvästi välttämättömiä, jatkuvuus ja suljettu kuula (hieman yleisemmin kompaktin ja konveksin joukon kanssa homeomorfinen joukko), mutta tulos ei suoraan päde ääretönulotteisille avaruuksille, sillä suljetut ja rajoitetut joukot eivät välttämättä ole enää kompakteja. Brouwerin kiintopistelause on Euklidista avaruutta karakterisoiva topologinen ominaisuus ja tuloksella on paljon sovelluksia useilla matematiikan osa-alueilla. == Tulos== "Jokaisella jatkuvalla kuvauksella Euklidisen avaruuden suljetulta yksikkökuulalta itselleen on olemassa kiintopiste."Klaus Deimling (2010). Nonlinear Functional Analysis (Dover Books on Mathematics), sivu 17. Olkoon f:\bar{B}^n \rightarrow \bar{B}^n jatkuva. Löytyy x\in \bar{B}^n siten, että f(x)=x. == Kirjallisuutta == * Zeidler, Eberhard: Nonlinear Functional Analysis and its Applications: I: Fixed-Point Theorems. == Lähteet == Luokka:Kiintopisteet Luokka:Matemaattiset teoreemat